# Beauty Cluster Barcelona

El Beauty Cluster Barcelona (oficialment Associació del Clúster Bellesa de Catalunya) és una associació empresarial que promou el clúster de la bellesa i la salut a Catalunya, que aglutina tots els àmbits de la cadena de valor del sector per generar-hi noves oportunitats de negoci i millores en la competitivitat internacional.
És un dels 26 clústers sectorials que existeixen a Catalunya i que s'organitzen de manera similar.

## Història

El Beauty Cluster Barcelona es va presentar en públic el 12 de maig del 2014 com a entitat privada, integrant les diferents fases de la cadena de valor del sector: investigació, essències, matèries primeres, cosmètica i maquillatge, aparells, packaging, higiene personal, cura de la pell i del cabell, etc. Dos anys abans la Generalitat de Catalunya l'havia impulsat i el va tutelar fins a la seva emancipació.
L'associació es va crear per incloure tot el el sector 'Beauty', que el 2019 estava format per 576 empreses catalanes que aglutinaven el 48% de les exportacions estatals, amb un creixement de més de 26% entre 2016 i 2018. En l'àmbit mundial, el sector va moure 465.000 milions de dòlars el 2017, amb països com França, Corea del Sud i els EUA al capdavant dels exportadors. A Catalunya la facturació agregada del sector el 2018 fou de 9.115 milions d'euros i va donar feina a 29.310 persones, i representa un 4% del PIB català.
El 2023 l'associació estava formada per 230 empreses, sent el clúster líder de la bellesa a Espanya i segon a Europa. Entre altres iniciatives ha promogut l'escola de negocis Beauty Business School, el mercat B2B Beauty Connecting Business, el Hair International Congress el 2019 a Barcelona, o el premi anual en el marc del Beauty Innovation Day.

## Presidències

La Junta Directiva és el màxim òrgan de govern, presidit el 2023 per Eva Lluch Saunier, de Lluch Essence. Amb anterioritat ho van fer també:
* Álex Vallbona, de Birchbox (2020-2021)
* Elena Grau, d'EG Active Cosmetics (2019-2020)
* Tim Eaves, de Quadpack Group (2018-2019)
* Montse Martí, de Martiderm (2016-2018)
* Lluís Rodríguez, de Bella Aurora Labs (2014-2016)

## Referències

* ↑ «Avís legal». Beauty Cluster Barcelona. [Consulta: 27 gener 2023].
* ↑ «Clúster de la bellesa». ACCIÓ - Generalitat de Catalunya. [Consulta: 27 gener 2023].
* 1 2 «Neix el clúster de la bellesa format per 350 empreses catalanes». Via Empresa, 12-05-2014. [Consulta: 29 gener 2023].
* ↑ «Clúster de la bellesa». La Xarxa, 30-06-2014. [Consulta: 27 gener 2023].
* 1 2 «La catalana MartiDerm preveu arribar als 30 milions d'euros l'any 2020». El Món, 15-05-2016. [Consulta: 29 gener 2023].
* 1 2 «De Torelló a Nova York: la «Cosmetic Valley» catalana fabrica els embolcalls de perfums de luxe». Nació Digital, 05-04-2022. [Consulta: 29 gener 2023].
* ↑ EFE «El sector de la belleza catalán crea un clúster para generar riqueza». La Vanguardia, 13-05-2014 [Consulta: 27 febrer 2017].
* 1 2 «El sector 'Beauty' a Catalunya | Informes sectorials». Direcció General d'Indústria de la Generalitat de Catalunya i ACCIÓ, 09-09-2019. [Consulta: 27 gener 2023].
* ↑ «Les empreses de bellesa representen el 4% del PIB català». Via Empresa, 06-05-2019. [Consulta: 29 gener 2023].
* 1 2 «Qui som». BEAUTY CLUSTER. [Consulta: 27 gener 2023].
* 1 2 «Beauty Cluster premia Ilos Natural Luxury Cosmetics per la seva innovació». El Nacional, 14-03-2022. [Consulta: 29 gener 2023].
* ↑ Soporte, Aimara. «Beauty Cluster organiza el "Hair International Congress"» (en castellà). Revista Tocado, 14-06-2019. Arxivat de l'original el 2022-12-03. [Consulta: 27 gener 2023].
* ↑ «Entrevista a Eva Lluch Saunier, Presidenta en Beauty Cluster Barcelona» (en castellà). Industria Cosmética. [Consulta: 27 gener 2023].
* ↑ ES, FashionNetwork com. «El presidente de Birchbox Europa se pone al frente del Beauty Clúster Barcelona» (en castellà). [Consulta: 27 gener 2023].